স্বাধীনতা দিবসে লাদাখের প্যাংগং লেকের ধারে ভারত ও চিন-এর সেনাদের মধ্যে মারপিটের ভিডিও প্রকাশ পেল। কে এই ভিডিওটি সোশ্যাল মিডিয়ায় পোস্ট করেছে তা জানা যায়নি। তবে, ভিডিওটিতে দেখা গিয়েছে চিনের সেনাদের সঙ্গে জোর হাতাহাতি এবং ঘুষোঘুষি চলছে ভারতীয় সেনাদের। এরই মাঝে কয়েকজন চিনা সৈন্যেকে ভারতীয় সেনাদের লক্ষ্য করে পাথর ছুঁড়তেও দেখা যায়। ভারতীয় সেনারাও পাল্টা চিনা সেনাদের পাথর ছোঁড়ে- সে দৃশ্যও এই ভিডিও-তে বন্দি হয়েছে।